CELEX: 32018R1569
Language: mt
Date: 2018-10-18 00:00:00
Title: Regolament ta' Implimentazzjoni tal-Kummissjoni (UE) 2018/1569 tat-18 ta' Ottubru 2018 li jemenda r-Regolament ta' Implimentazzjoni (UE) Nru 1110/2011 li jikkonċerna l-awtorizzazzjoni ta' preparazzjoni enżimatika ta' endo-1,4-beta-ksinalażi prodotta minn Trichoderma reesei (CBS 114044), addittiv fl-għalf għat-tiġieġ li jbidu, speċi minuri tat-tjur u ħnieżer għat-tismin (detentur tal-awtorizzazzjoni Roal Oy) (Test b'rilevanza għaż-ŻEE.)

19.10.2018   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 262/37
               
            
         REGOLAMENT TA' IMPLIMENTAZZJONI TAL-KUMMISSJONI (UE) 2018/1569
         tat-18 ta' Ottubru 2018
         li jemenda r-Regolament ta' Implimentazzjoni (UE) Nru 1110/2011 li jikkonċerna l-awtorizzazzjoni ta' preparazzjoni enżimatika ta' endo-1,4-beta-ksinalażi prodotta minn Trichoderma reesei (CBS 114044), addittiv fl-għalf għat-tiġieġ li jbidu, speċi minuri tat-tjur u ħnieżer għat-tismin (detentur tal-awtorizzazzjoni Roal Oy)
         (Test b'rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (KE) Nru 1831/2003 tal-Parlament Ewropew u tal-Kunsill tat-22 ta' Settembru 2003 fuq l-addittivi għall-użu fl-għalf tal-annimali (1), u b'mod partikolari l-Artikolu 13(3) tiegħu,
         Billi:
         
                     (1)
                  
                  
                     Ir-Regolament (KE) Nru 1831/2003 jipprevedi l-awtorizzazzjoni ta' addittivi għall-użu fl-għalf tal-annimali u r-raġunijiet u l-proċeduri għall-għoti ta' tali awtorizzazzjoni.
                  
               
                     (2)
                  
                  
                     L-użu tal-preparazzjoni ta' endo-1,4-beta-ksilanażi prodotta mit-Trichoderma reesei (CBS 114044) ġie awtorizzat bħala addittiv fl-għalf għat-tiġieġ li jbidu, għall-ispeċi minuri ta' tjur u għall-ħnieżer għat-tismin bir-Regolament ta' Implimentazzjoni tal-Kummissjoni (UE) Nru 1110/2011 (2).
                  
               
                     (3)
                  
                  
                     B'konformità mal-Artikolu 13(3) tar-Regolament (KE) Nru 1831/2003, id-detentur tal-awtorizzazzjoni ppropona li jimmodifika l-kontenut minimu tal-addittiv għat-tiġieġ li jbidu u għall-ħnieżer għat-tismin. Mal-applikazzjoni intbagħtet ukoll id-data ta' sostenn rilevanti. Il-Kummissjoni bagħtet din l-applikazzjoni lill-Awtorità Ewropea dwar is-Sigurtà fl-Ikel (minn hawn 'il quddiem “l-Awtorità”).
                  
               
                     (4)
                  
                  
                     L-Awtorità kkonkludiet fl-opinjonijiet tagħha tas-6 ta' Marzu 2018 (3) li t-tnaqqis ta' kontenut minimu minn 24 000 BXU għal 12 000 BXU għat-tiġieġ li jbidu u minn 24 000 BXU għal 20 000 BXU għall-ħnieżer għat-tismin ma għandux effett avvers fuq saħħet l-annimali, fuq saħħet il-bniedem jew fuq l-ambjent u li d-dożi ġodda proposti huma effikaċi għall-ispeċijiet fil-mira.
                  
               
                     (5)
                  
                  
                     Il-valutazzjoni tad-dożi ġodda proposti turi li l-kundizzjonijiet għall-awtorizzazzjoni, kif previst fl-Artikolu 5 tar-Regolament (KE) Nru 1831/2003, huma ssodisfati.
                  
               
                     (6)
                  
                  
                     Għalhekk, jenħtieġ li r-Regolament ta' Implimentazzjoni (UE) Nru 1110/2011 jiġi emendat skont dan.
                  
               
                     (7)
                  
                  
                     Il-miżuri previsti f'dan ir-Regolament huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
                  
               ADOTTAT DAN IR-REGOLAMENT:
         
            Artikolu 1
            L-Anness tar-Regolament ta' Implimentazzjoni (UE) Nru 1110/2011 jiġi sostitwit bit-test stabbilit fl-Anness ta' dan ir-Regolament.
         
         
            Artikolu 2
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, it-18 ta' Ottubru 2018.
            
               
                  Għall-Kummissjoni
               
               
                  Il-President
               
               Jean-Claude JUNCKER
            
         
         
            (1)  ĠU L 268, 18.10.2003, p. 29.
         
            (2)  Ir-Regolament ta' Implimentazzjoni tal-Kummissjoni (UE) Nru 1110/2011 tat-3 ta' Novembru 2011 li jikkonċerna l-awtorizzazzjoni ta' preparazzjoni enżimatika ta' endo-1,4-beta-ksinalażi prodotta minn Trichoderma reesei (CBS 114044), addittiv fl-għalf għat-tiġieġ li jbidu, speċi minuri tat-tjur u ħnieżer għat-tismin (detentur tal-awtorizzazzjoni Roal Oy) (ĠU L 287, 4.11.2011, p. 27).
         
            (3)  EFSA Journal 2018; 16(3):5216 u EFSA Journal 2018; 16(3):5217.
      
      
         
            ANNESS
            “
                  
                     ANNESS
                     
                                 Numru ta' identifikazzjoni tal-addittiv
                              
                              
                                 Isem id-detentur tal-awtorizzazzjoni
                              
                              
                                 Addittiv
                              
                              
                                 Kompożizzjoni, formula kimika, deskrizzjoni, metodu analitiku
                              
                              
                                 Speċi jew kategorija ta' annimal
                              
                              
                                 Età massima
                              
                              
                                 Kontenut minimu
                              
                              
                                 Kontenut massimu
                              
                              
                                 Dispożizzjonijiet oħra
                              
                              
                                 Tmiem il-perjodu tal-awtorizzazzjoni
                              
                           
                                 Unitajiet ta' attività/kg ta' għalf komplet b'kontenut ta' ndewwa ta' 12 %
                              
                           
                                 
                                    Kategorija ta' addittivi żootekniċi. Grupp funzjonali: sustanzi li jsaħħu d-diġestibbiltà.
                                 
                              
                           
                                 4a8
                              
                              
                                 Roal Oy
                              
                              
                                 Endo-1,4-beta-ksilanażi
                                 EC 3.2.1.8
                              
                              
                                 
                                    Kompożizzjoni kimika
                                 
                                 Preparazzjoni ta' endo-1,4-beta-ksilanażi prodotta mit-Trichoderma reesei (CBS 114044) li jkollha attività minima ta':
                                 
                                              
                                          
                                          
                                             forma solida: 4 × 106 BXU (1)/g
                                          
                                       
                                              
                                          
                                          
                                             forma likwida: 4 × 105 BXU/g
                                          
                                       
                                    Karatterizzazzjoni tas-sustanza attiva
                                 
                                 endo-1,4-beta-ksilanażi prodotta mit-Trichoderma reesei (CBS 114044)
                                 
                                    Metodu analitiku
                                     (2)
                                 
                                 Fl-addittiv u fit-taħlita lesta minn qabel: assaġġ taz-zokkor riduċenti għall-endo-1,4-beta-ksilanażi b'reazzjoni kolorimetrika ta' reaġent tal-aċidu dinitrosaliċiliku fuq rendiment taz-zokkor riduċenti b'pH ta' 5,3 u f'temperatura ta' 50 °C
                                 Fl-għalf: metodu kolorimetriku li jkejjel il-kolorant solubbli fl-ilma rilaxxat mill-enżima minn sottostrat tal-arabinoksilan tal-qamħ retikolat mal-ażurina
                              
                              
                                 Speċijiet minuri ta' tjur għajr għasafar li jbidu
                              
                              
                                 —
                              
                              
                                 8 000  BXU
                              
                              
                                 —
                              
                              
                                 
                                             1.
                                          
                                          
                                             Fl-istruzzjonijiet għall-użu tal-addittiv u tat-taħlitiet lesti minn qabel, għandhom jiġu indikati l-kundizzjonijiet tal-ħżin u l-istabbiltà għat-trattament bis-sħana.
                                          
                                       
                                             2.
                                          
                                          
                                             Għall-utenti tal-addittiv u tat-taħlitiet lesti minn qabel, l-operaturi tan-negozju tal-għalf għandhom jistabbilixxu proċeduri operazzjonali u miżuri organizzattivi biex jiġu indirizzati r-riskji potenzjali marbuta mal-użu tagħhom. Fejn dawk ir-riskji ma jistgħux jiġu eliminati jew jitnaqqsu kemm jista' jkun b'tali proċeduri u miżuri, l-addittiv u t-taħlitiet lesti minn qabel għandhom jintużaw b'tagħmir protettiv personali.
                                          
                                       
                              
                                 fl-24 ta' Novembru 2021.
                              
                           
                                 Tiġieġ li jbidu
                              
                              
                                 12 000  BXU
                              
                           
                                 Għasafar li jbidu ta' speċijiet minuri ta' tjur
                              
                              
                                 24 000  BXU
                              
                           
                                 Ħnieżer għat-tismin
                              
                              
                                 20 000  BXU
                              
                           
               ”
            
               (1)  1 BXU huwa l-ammont ta' enżima li tillibera 1 nmol ta' zokkor riduċenti bħala ksilożju mill-ksilan tal-betula kull sekonda b'pH ta' 5,3 u f'temperatura ta' 50 °C.
            
               (2)  Id-dettalji dwar il-metodi analitiċi huma disponibbli f'dan l-indirizz tal-Laboratorju ta' Referenza: https://ec.europa.eu/jrc/en/eurl/feed-additives/evaluation-reports